Charles Wegelius

Charles ”Charly” Wegelius (s. 26. huhtikuuta 1978 Espoo) on englantilainen maantiepyöräilijä, joka kilpaili ammattilaisena vuosina 2000–2011. Hänen isänsä on suomalainen pankinjohtaja ja esteratsastaja Christopher Wegelius. Suomalaissyntyinen Wegelius Girossa 67:s Ilta-Sanomat 22.5.2003 Viitattu 22.12.2007

Wegelius muutti jo pikkupoikana äitinsä Elizabeth Jane Murrayn kanssa Englantiin ja varttui Yorkshiressä. Hän aloitti ammattilaisuransa harjoittelijana Linda McCartney Racing Team -joukkueessa vuonna 1999. Tuona vuonna hän sai hopeaa alle 23-vuotiaiden EM-kilpailujen aika-ajossa. Seuraavat kolme vuotta hän ajoi Mapei-Quick·Step -tallissa ja sijoittui vuoden 2002 Sveitsin ympäriajon neljännellä etapilla kolmanneksi sekä voitti Settimana Ciclista Bergamasca -kilpailun.

Wegelius edusti vuodet 2003–2004 De Nardi -tallia. Hän siirtyi Liquigas-talliin vuonna 2005, jolloin hän sijoittui Aragonian ympäriajon kokonaiskilpailussa kolmanneksi ja aika-ajoetapilla toiseksi. Seuraavana vuonna Wegelius oli viides niin Giro dell'Appennino -kilpailussa kuin Italian ympäriajon 18. etapillakin. Vuoden 2007 Italian ympäriajossa hänen edustamansa Liquigas voitti joukkueaika-ajon.

Vuoden 2005 maantieajon MM-kilpailussa Wegelius ja joukkuetoverinsa Tom Southam avustivat Ison-Britannian Pyöräilyunionin tutkimuksen mukaan ammattilaistallinsa ajajia, eivät maajoukkueen kapteeniksi nimettyä Roger Hammondia British cycling boss stands down BBC Sport 13.10.2005 Viitattu 22.12.2007 .

Wegelius siirtyi kauden 2009 alusta Silence-Lotto -talliin. Seuraavana vuonna joukkueen nimi vaihtui Omega Pharma-Lottoksi. Viimeisellä ammattilaiskaudellaan 2011 Wegelius edusti Unitedhealthcare-joukkuetta.

Wegelius asuu Kirkkonummella ja työskentelee yhdysvaltalaisen Garmin-Sharp-tallin urheilujohtajana.

 Sijoitukset suurissa ympäriajoissa 
Italian ympäriajo: 2003 51., 2004 48., 2005 46., 2006 58., 2007 kesk. (18.etappi), 2008 69., 2009 105., 2010 29.
Ranskan ympäriajo: 2007 45., 2009 59., 2010 kesk. (11. etappi)
Espanjan ympäriajo: 2005 60., 2006 kesk. (5. etappi), 2009 kesk. (4. etappi)

 Lähteet 
Charles Wegelius Trap-Friis-tietokannassa 
Charles Wegelius Cycling Archives -tietokannassa 

 Viitteet 

 Kirjallisuutta 


Luokka:Englantilaiset maantiepyöräilijät
Luokka:Suomalaiset maantiepyöräilijät
Luokka:Vuonna 1978 syntyneet
Luokka:Elävät henkilöt
Luokka:Britanniansuomalaiset